Kristin Gjelsviks selskap Styleconnection begjært konkurs
Dette går frem av dokumenter fra Oslo Byfogdembete hvor det i en kjennelse avsagt 30. august 2017 ble besluttet å ta boet under behandling som konkursbo. Kristin Gjelsvik har siden 2013 drevet selskapet «StyleConnection». Hun møtte ikke selv under rettens behandling av konkursbegjæringen fra Staten v/Kemneren i Oslo, men stilte med stedfortreder som ikke bestred statens krav. Det ble opplyst at selskapets eiendeler vesentlig består i varelager med verdi på inntil kr. 200.000, og den samlede gjeld er ca. 1,2 millioner kroner.
Kemneren i Oslo har begjært bloggeren Kristin Gjelsviks selskap Styleconnection konkurs. Bakgrunnen er et krav på 486.000 kroner i skyldig forskuddsskatt og arbeidsgiveravgift.